ইরুভার
ইরুভার (তামিল: இருவர், অনুবাদ 'যুগল') হচ্ছে ১৯৯৭ সালে মুক্তিপ্রাপ্ত একটি তামিল চলচ্চিত্র। মণি রত্নমের পরিচালনায় এই চলচ্চিত্রটিতে অভিনয় করেছিলেন মোহনলাল, ঐশ্বর্যা রায়, তাবু, গৌতমী, নছর, প্রকাশ রাজ এবং রেবতী। চলচ্চিত্রটি ছিলো একটি রাজনৈতিক-নাট্য ধারার চলচ্চিত্র এবং এটি তামিলনাড়ু রাজ্যের চলচ্চিত্র এবং রাজনীতি নিয়ে ছিলো। ঐশ্বর্যা রায় অভিনীত প্রথম তামিল এবং প্রথম চলচ্চিত্র এটিই ছিলো। এ আর রহমান চলচ্চিত্রটির সঙ্গীত পরিচালক ছিলেন এবং গানের কথা বৈরামুথু লিখেছিলেন।